HANA เริ่มฟื้นตัว
มีการวิเคราะห์กันว่า ผลประกอบการ HANA ยังอยู่ในช่วงเริ่มฟื้นตัวต่อเนื่อง โดยเฉพาะในปี 2560 จะกลับมาเติบโต 36% รายได้ที่จะเพิ่มขึ้นจากงวดเดียวกันของปีก่อน ตลอดปีที่ราว 17%
18 ก.พ. 2560

–คุณค่าบริษัท–
 
มีการวิเคราะห์กันว่า ผลประกอบการ บริษัท ฮานา ไมโครอิเล็คโทรนิคส จำกัด (มหาชน) หรือ HANA ยังอยู่ในช่วงเริ่มฟื้นตัวต่อเนื่อง โดยเฉพาะในปี 2560 จะกลับมาเติบโต 36% รายได้ที่จะเพิ่มขึ้นจากงวดเดียวกันของปีก่อน ตลอดปีที่ราว 17% จากอุตสาหกรรม Semiconductors ที่คาดฟื้นตัวโดดเด่น 7.2% โดยมีผลของการกลับมา Restock เสริม สินค้าคงคลังกันอีกครั้งบวกกับการขยายกำลังการผลิต ICA อีก 15% รองรับลูกค้าใหม่และอุตสาหกรรม PC ที่ผ่านพ้นจุดต่ำสุดไปแล้ว
ทำให้คาดภาพรวมการเติบโตของกำไรหลักในช่วง 2560-2562 จะอยู่ที่ 20% CAGR จากรายได้ที่จะเพิ่มขึ้น 13% CAGR จะช่วยทำให้อัตรากำไรขั้นต้นปรับตัวดีขึ้นจากราว 12.8% ในปี 2559 เป็น 13.7-14.2% ในช่วงดังกล่าวเพราะ economies of scale และ Product mix ที่ดีขึ้น ในขณะที่การอ่อนค่าของค่าเงินบาททุก 1% จะทำให้กำไรของ HANA เพิ่มขึ้นราว 3.4% ต่อปี
นอกจากนี้ แนวโน้มในระยะยาวยังจะถูกขับเคลื่อนจากแนวโน้มการเติบโตของเทคโนโลยีหลักๆ 5 กลุ่มด้วยกัน คือ 1) Internet of Things 2) Automotive 3) Augmented &amp; Virtual Reality 4) Artificial Intelligence และ 5)เทคโนโลยี 5G โดยรวมคิดเป็นมูลค่ากว่า 314 พันล้านเหรียญฯหรือคิดเป็นการเติบโตกว่า 21% CAGR ในช่วง 9 ปีข้างหน้า ซึ่ง HANA มีแนวโน้มได้รับประโยชน์จากการมีส่วนแบ่งกว่า 50% ในกลุ่ม RFID Access Control, Smartphone และ Optical Navigation Sensor
หากดูจากภาพรวมของธุรกิจ เชื่อว่า HANA มีแนวโน้มในส่วนของผลประกอบการจะกลับมาน่าสนใจอีกครั้งทั้งในระยะสั้นและยาว
สิ่งสำคัญผลประกอบการปี 2559 ยังคงแข็งแกร่ง เนื่องจากผลการดำเนินงานของ HANA มีสัญญาณฟื้นตัวในไตรมาส 3 สิ้นสุดวันที่ 30 กันยายน 2559 โดยบริษัทมีรายได้ขยับขึ้นมาอยู่ที่ 5,489.13 ล้านบาท จากงวดเดียวกันของปีก่อน 5,422.17 ล้านบาท ส่งผลให้บริษัทมีกำไรขยับขึ้นมาอยู่ที่ 569.01 ล้านบาท หรือ 0.71 บาทต่อหุ้น จากงวดเดียวกันของปีก่อน 328.66 ล้านบาท หรือ 0.41 บาทต่อหุ้น
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2559 บริษัทมีรายได้รวมทั้งสิ้น 15,351.04 ล้านบาท จากงวดเดียวกันของปีก่อน 15,755.72 ล้านบาท ขณะที่ผลกำไรของบริษัทขยับขึ้นมาอยู่ที่ 1,469.96 ล้านบาท หรือ 1.83 บาทต่อหุ้น จากงวดเดียวกันของปีก่อน 1,244.60 ล้านบาท หรือ 1.55 บาทต่อหุ้น ถือว่าผลการดำเนินงานของบริษัทยังมีความเติบโตดีอยู่
ขณะที่นักวิเคราะห์ บล.ทิสโก้ แนะนำ “ซื้อ” โดยประเมินราคาเป้าหมายปี 2560 ของที่ 49.75 บาท
…
 
ผู้ถือหุ้นรายใหญ่
1.OMAC (HK) LIMITED 172,480,000 หุ้น 21.43%
2.CREDIT SUISSE AG, SINGAPORE BRANCH 84,075,000 หุ้น 10.45%
3.STATE STREET BANK EUROPE LIMITED 59,351,834 หุ้น 7.37%
4.บริษัท ไทยเอ็นวีดีอาร์ จำกัด 56,115,746 หุ้น 6.97%
5.บริษัท โอแมค จำกัด 40,939,360 หุ้น 5.09%
 
รายชื่อกรรมการ
1.นาย จอห์น ทอมพ์สัน ประธานกรรมการบริษัท
2.นาย จอห์น ทอมพ์สัน กรรมการอิสระ
3.นาย จอห์น ทอมพ์สัน ประธานคณะกรรมการตรวจสอบ
4.นาย ริชาร์ด เดวิด ฮัน กรรมการ
5.นาย วินสัน มุง ชู ฮุย กรรมการ